OpenLLM-France/wikimedia huggingface dataset:
# Universitat per a Estrangers de Siena

La Universitat per a Estrangers de Siena (en italià: Università per Stranieri di Siena; acrònim: Unistrasi) és una universitat estatal italiana d'ençà la llei fundacional del 17 de febrer de 1992. Té els seus orígens en l'Scuola di Lingua Italiana per Stranieri, que es va inaugurar a Siena l'1 d'agost de 1917 i que representa de facto el nucli original de la universitat.

## Història

La UniStraSi és hereva de la tradició centenària de l'ensenyament de l'italià a Siena, que neix el 1588 amb l'establiment de la primera «Cattedra di Toscana favella» per a donar suport als alumnes alemanys que estudiaven a la ciutat.
Actualment s'ocupa de l'ensenyament i la difusió de la llengua i la cultura italiana en contacte amb altres llengües i amb la formació de professorat d'italià com a llengua estrangera. Organitza graus, màsters i doctorats de recerca a estudiants italians i estrangers.
La seu, traslladada l'any 2008 de l'edifici històric de via di Pantaneto al modern edifici lineal situat prop de l'estació de tren de Siena, alberga una biblioteca i un auditori, així com les aules i la seu administrativa.
El 2023, el director de l'Institut Ramon Llull, Pere Almeda, i el rector de la Unistrasi, Tomaso Montanari, van signar un conveni marc de col·laboració de quatre anys per a la creació del Centre d'Estudis Catalans a la universitat italiana, on s'imparteixen estudis catalans des del 2015.

## Referències

* ↑ V. 10; N. 1 (2018) «VISUALIZZA O SCARICA IL FASCICOLO COMPLETO» (en italià). Italiano LinguaDue, 10, 1, 2018. DOI: 10.13130/2037-3597/10588. ISSN: 2037-3597.
* ↑ «Storia».
* ↑ «Centro Cluss».
* ↑ «L'Institut Ramon Llull i la Universitat per a Estranger». Institut Ramon Llull, 21-04-2023. [Consulta: 23 abril 2023].
# Bathygobius smithi

Bathygobius smithi és una espècie de peix de la família dels gòbids i de l'ordre dels cipriniformes que es troba a Sud-àfrica, Reunió, Índia i Sri Lanka.

## Referències

* ↑ Bleeker P. 1878. Quatrième mémoire sur la faune ichthyologique de la Nouvelle-Guinée. Arch. Néerl. Sci. Nat., Haarlem, Països Baixos. v. 13 3. 35-66.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Ginsburg, I., 1947. American species and subspecies of Bathygobius, with a demonstration of a suggested modified system of nomenclature., J. Wash. Acad.Sci., 37(1):275-284.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Miller, P. J. i Stefanni, S., 2001. The eastern Pacific species of Bathygobius (Perciformes: Gobiidae)., Revista de Biología Tropical, 49(Supplement 1):141-156.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lesnaia (Nóvgorod)

* Per a altres significats, vegeu «Lesnaia».
Lesnaia (en rus: Лесная) és un poble de l'óblast de Nóvgorod, a Rússia, segons el cens del 2016 tenia 1.911 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# El Lute II: mañana seré libre

El Lute II: mañana seré libre és una pel·lícula espanyola de 1988 dirigida per Vicente Aranda, continuació d'El Lute: camina o revienta (1987). Totes dues obres narren la vida del delinqüent i pròfug dels anys seixanta Eleuterio Sánchez, «El Lute», paper interpretat per Imanol Arias. Els resultats no foren tan satisfactoris com a la primera entrega, potser perquè el propi Eleuterio participà en el guió i es va trencar l'objectivitat.
Entre totes dues pel·lícules van obtenir nou candidatures als Premis Goya, no obtenint cap guardó. Tot i així la pel·lícula participà en la secció oficial del 41è Festival Internacional de Cinema de Canes, però tampoc va obtenir cap guardó.

## Argument

Eleuterio Sánchez, «El Lute» (Imanol Arias) comença ara una vida plena d'acció; els seus sentiments de llibertat i els seus somnis de viure com els paios han anat creixent en la seva ment, i està disposat al fet que res li detingui. El retrobament amb la seva família, després d'escapar del penal del Puerto de Santa María (Cadis), és el començament d'una contínua fugida.

## Repartiment

* Imanol Arias - Eleuterio Sánchez 'El Lute'
* Jorge Sanz - Toto
* Ángel Pardo - Lolo
* Pastora Vega - Esperanza
* Blanca Apilánez - Maria
* Montserrat Tey - Emilia

## Comentaris

Imanol Arias comparteix cartell amb el seu ja llavors companya sentimental Pastora Vega (en el paper d'Esperanza).

## Candidatures

III Premis Goya
| Categoria | Persona | Resultat |
| Millor actor protagonista | Imanol Arias | Candidat |
| Millor actor de repartiment | Jorge Sanz | Candidat |
| Millor guió adaptat | Vicente Aranda Joaquim Jordà Eleuterio Sánchez | Candidats |
| Millor maquillatge i perruqueria | Juan Pedro Hernández Agustín Cabiedes | Candidats |
| Millors efectes especials | Alberto Nombela Núñez | Candidato |

## Referències

* ↑ El Lute II: mañana seré libre a Fotogramas
* ↑ El Lute II: mañana seré libre al web dels premis Goya
* ↑ "El Lute', de Vicente Aranda, destaca en el fin del concurso, El País, 23 de maig de 1988

## Enllaços externs

* Ficha en Carteles de Cine
# On hi hagi els diners

On hi hagi els diners (títol original: Where the Money Is) és una pel·lícula estatunidenca dirigida per Marek Kanievska, estrenada l'any 2000. Ha estat doblada al català.

## Argument

Henry és un veterà atracador de bancs que fingeix una paràlisi cerebral perquè el traslladin de la presó a una residència d'ancians. La infermera Carol, que és l'encarregada de cuidar-ho, és una dona fastiguejada del seu treball i del seu matrimoni, i l'historial de Henry desperta la seva curiositat. Incitada per la seva ànsia d'emocions fortes, força a Henry a que li reveli el seu secret i aquest l'ajuda a descobrir en si mateixa una capacitat delictiva que desconeixia. A partir d'aquest moment, Carol intenta convèncer a Henry perquè dugui a terme un últim cop.

## Repartiment

* Paul Newman: Henry Manning
* Linda Fiorentino: Carol MacKay
* Dermot Mulroney: Wayne MacKay
* Susan Barnes: Mme Foster
* Anne Pitoniak: Mme Tetlow
* Bruce MacVittie: Karl
* Irma St. Paule: Irma Galer
* Michel Perron: Guard
* Arthur Holden: Bob
* Richard Jutras: Manager
* Frankie Faison: Guàrdia de seguretat

## Crítica

* "Newman i Fiorentino broden un rar, lliure i gojós idil·li (...) El guió és una molt original combinació de comèdia i thriller. El que explica és un bonic disbarat que es veu molt bé"

## Referències

* ↑ «On hi hagi els diners». esadir.cat.
* ↑ «En toute complicité». [Consulta: 23 març 2018].
* ↑ Fernández Santos, Angel «Donde esté el dinero». El País.
# Universitat Åbo Akademi

La Universitat Åbo Akademi és una universitat de llengua sueca situada a la ciutat de Turku, Finlàndia (Turku s'anomena Åbo en suec).
La universitat va ser fundada l'any 1918, i és la universitat més antiga de les tres que hi ha a la ciutat, les altres dues són la Universitat de Turku i l'Escola Superior de Ciències Econòmiques i Empresarials de Turku. La universitat no tan sols té activitat a Turku, també en té en altres ciutats com Vaasa, Jakobstad, Hèlsinki i Åland.
La Universitat va ser una institució privada fins a l'any 1981.
La Universitat Åbo Akademi no s'ha de confondre amb la Reial Acadèmia d'Åbo, la qual va ser fundada l'any 1640, però traslladada a Hèlsinki després de l'incendi de Turku de l'any 1827, avui en dia es coneix amb el nom d'Universitat de Hèlsinki.
La Universitat té una política mitjançant la qual aquells alumnes d'origen nòrdic que no siguin de parla sueca hauran de participar en un test de llengua sueca, de forma que es pugui saber la seva capacitat alhora d'estudiar en suec. Encara que, els estudiants que no siguin de països nòrdics podran elegir entre un test de llengua sueca o anglesa.

## Organització

La universitat està organitzada en set facultats:
* Arts
* Matemàtiques i Ciències Naturals
* Ciències Econòmiques i Socials
* Tecnologia
* Teologia
* Educació (situada principalment a Vaasa, amb una institució a Jakobstad)
* Ciències Socials (situada a Vaasa)
A més, existeixen altres unitats i programes conjunts amb altres universitats, com:
* MediaCity (situat a Vaasa)
* Centre de Llengües
* Centre d'Educació Continuada
* Institut de Drets Humans
* Centre PET de Turku (portat conjuntament per la Universitat de Turku, la Universitat Åbo Akademi i l'Hospital Universitari de Turku)
* Centre d'Informàtica de Turku (TUCS) (en cooperació amb la Universitat de Turku, entre altres)
* Centre de Biotecnologia de Turku (en cooperació amb la Universitat de Turku, entre altres)

## Vegeu també

* Llista d'universitats de Finlàndia

## Enllaços externs

* Universitat Åbo Akademi
* Universitat Åbo Akademi a Vaasa Arxivat 2006-01-16 a Wayback Machine.
# Basi

Basi és una beguda alcohòlica obtinguda per fermentació de la canya de sucre produïda a les Filipines i Guaiana.

## Història

Una de las revoltes de la població filipina contra l'Imperi Espanyol es va anomenar revolta del basi en honor de la beguda. L'any 1786 el govern colonial espanyol va expropiar la manufactura i venda dei basi, prohibint de fet la fabricació privada del vi, costum dels locals; així, es van veure obligats a comprar el basi en els magatzems de Govern. No obstant això els ilocans, amants del vi, es van rebel·lar a Piddig el 16 de setembre de 1807. La rebel·lió es va expandir a altres poblacions i va durar uns dies, fins que va ser reprimida per les tropes espanyoles el 28 de setembre.

## Producció
### Filipines

Basi és la beguda local d'Ilocos al nord de Luzon. Primer es treu el suc de la canya que es bull i emmagatzema en gerres de terrissa, quan es refreda s'hi afegeix saboritzants fets d'arròs glutinós, escorça de jambul i altres productes. Les gerres fermenten durant anys. La beguda resultant és vermellosa, i si fermenta massa temps es torna suka o vinagre.
Es diu que el millor Basi ha de tenir 10 anys.

### Guaiana

Primer es talla la canya en trossets, després es posa amb sucre i llevat durant un mínim de nou dies.

## Referències

* ↑ Paul A. Rodell, (2002), «Culture and customs of the Philippines»
* ↑ Paul P. de La Gironière, (1854), «Twenty years in the Philippines [1819-1839]»
* 1 2 3 «Wine Wednesday: Three Wines to Try in the Pillippines» (en anglès). Jaya Travel & Tours. [Consulta: 18 abril 2021].
Viccionari
# Lesnaia Datxa

Lesnaia Datxa (en rus: Лесная Дача) és un poble (un possiólok) de l'óblast d'Uliànovsk, a Rússia, que en el cens del 2010 tenia 340 habitants. Pertany al districte de Barix.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Emgleo Breiz

Emgleo Breiz (Entesa Bretona) és una associació encarregada de la promoció i ensenyament del bretó. El seu president actual és Fañch Broudig.

## Origen

La federació es va constituir el 1955 amb la finalitat de promoure la llengua bretona en l'educació, la informació i la vida pública. Condemna des del principi els compromisos d'alguns militants polítics i culturals bretons durant l'ocupació nazi i afirma el seu compromís amb el bretó popular. Aplega les principals associacions de Bretanya en l'edició de l'ortografia universitària del bretó. Les principals són Ar Falz, Bleun Brug, Kendalc'h, el cercle de dansa War'l leur, Al Leur Nevez de Quimper, Skolig al Louarn de Bro Leon, Ar Skol Vrezoneg de Brest, Ar Skol dre Lizer i Brud Nevez.
Es distingeix de Kuzul ar Brezhoneg, qui des de 1959 aplega publicacions i associacions que adopten la peurunvan, ortografia unificada, i d'altres (com la revista literària Al Liamm) que va prendre com a referència el treball realitzat abans i durant la guerra per la revista Gwalarn.

## Edicions

En els anys 1950-1960 (fins a mitjan 1970) publicà llibres en bretó amb l'etiqueta Emgleo Breiz
* Ar Falz -Skol Vreiz, i la revista del mateix nom amb el seu extra Ar Falz-Skol Vreiz llarg dirigida per Per-Honoré, de Pourin-lès-Morlaix, que va adoptar una tercera ortografia abans que adoptar el peurunvan majoritari i crear edicions Skol Vreizh;
* La revista i edicions Brud abans Brud Nevez, que va publicar nombrosos llibres, poemes, contes curts, novel·les, traduccions, dirigit ara per Fañch Broudig.
Edicions Emgleo Breiz representa actualment una posició marginal en la publicació en bretó. El seu catàleg ofereix més de 450 llibres (catàleg que enumera totes les edicions Brud Nevez, Ar Vrezoneg Skol i Emgleo Breiz). L'editorial publica entre 10 i 15 llibres en bretó cada any, però amb tirades curtes.

## Accions

L'acció d'Emgleo Breiz amb Armand Keravel com a principal animador, en particular durant les seves visites a la ràdio en els anys 1970 per la defensa de la cultura bretona es fa en un ambient totalment apolític, lliure de tota presa de posició ni posant en qüestió la presència de l'Estat francès a Bretanya. També dona suport la campanya Ar Brezhoneg er Skol, per a l'ensenyament del bretó a l'escola, per la que va recollir nombroses signatures el 1967, i va publicar alguns articles a Combat socialiste, òrgan del PSU.
Entre els seus principals activistes hi ha hagut el germà Visant Seité, creador del curs per correspondència de bretó Skol dre Lizer, l'arquebisbe auxiliar de Quimper Vincent Favé, Armand Keravel, Per-Jakez Hélias, Loeiz Roparz, Andreo ar Merser, Charlez ar Gall, Marie Kermarrec, Anna-Vari Arzur, Gilles Goyat, Remi Derrien, Patrig Gouedig, Jakez Andre, Louis Grall i altres.

## Enllaços externs

* Web d'Emgleo Breiz Arxivat 2007-03-24 a Wayback Machine.
# Universitat Francoazerbaidjanesa

La Universitat Francoazerbaidjanesa (àzeri: Azərbaycan-Fransız Universiteti, francès: L'Université franco-azerbaïdjanaise, acrònim UFAZ) és una universitat localitzada a Bakú, Azerbaidjan. Va ser fundada el 2016 per iniciativa conjunta de president de l'Azerbaidjan Ilham Alíev i el president de França François Hollande com a projecte conjunt codirigit per la Universitat d'Estrasburg i la Universitat Estatal del Petroli i la Indústria de l'Azerbaidjan.
Els programes impartits corresponen a la Universitat de Rennes 1 i a la d'Estrasburg. Els títols de batxiller expedits són: enginyeria química, enginyeria geofísica, ciències de la computació i enginyeria petroliera.

## Referències

* ↑ Signatura de carta d'intenció sobre una Universitat Franco-Azerbaiyana (en àzeri). [Consulta: 18 juny 2020].
* ↑ «Es va inaugurar el nou edifici de la Universitat Franco-Azerbaiyana» (en rus). [Consulta: 18 juny 2020].
* ↑ «BSc. Of Chemical Engineering» (en anglès). Arxivat de l'original el 2018-09-03.
* ↑ «BSc. Of Geosciences Engineering» (en anglès). Arxivat de l'original el 2018-09-03.
* ↑ «BSc. Of Computer Science» (en anglès). Arxivat de l'original el 2018-09-03.
* ↑ «BSc. Of Oil and Gas Engineering» (en anglès). Arxivat de l'original el 2018-09-03.

## Enllaços externs

* Universitat Francoazerbaidjanesa - Lloc web oficial (àzeri) (francès) (anglès)
# Oliver Klein Bosquet

Oliver Klein i Bosquet (Miravet, 28 d'abril de 1976) és un professor universitari català, va ser l'alcalde de Cambrils entre el 2021 i 2023.Portaveu del partit de caràcter municipal Nou Moviment Cambrils (NMC),es va caracteritzar per aconseguir una excel·lent posició a la cultura al poble,fomentació de la eficàcia a les diferents activtats econòmiques,la implementació de formalitzacions per la institució de l'Ajuntament de Cambrils a Catalunya on es promociona la imatge d'importància política a la comunitat autònoma i treball demandat a les institucions municipals.
Oliver va destacar en la valoració social,promoguda per la formalitat necessària en l'alcadia de Cambrils.Juntament amb això va treballar com a principal receptor cap als sector socials respresentades per entitats generalment cultural,dinàmiques i econòmiques.
Doctor en Ciència Política, és especialista en Relacions Internacionals per la Universitat de Barcelona (UB). És professor de Ciència Política a la URV, tasca que ha compaginat sempre amb la seva activitat municipal.
Des del 2011 és portaveu del grup municipal del Nou Moviment Ciutadà per Cambrils (NMC) a l'Ajuntament i des del 2021 fins al final de la legislatura va ser l'alcalde de Cambrils gràcies a una moció de censura existosa. En la següent legislatura, no va poder renovar l'alcaldia.

## Referències

* ↑ «Oliver Klein Bosquet» (en castellà). ElPaís.
* ↑ «Docència impartida del professor Klein Bosquet, Oliver». URV. [Consulta: 24 octubre 2023].
* ↑ «Dimecres 15 de setembre de 2021 by Diari Més - Issuu» (en anglès), 14-09-2021. [Consulta: 24 octubre 2023].
* ↑ Romeu, Estel. «Oliver Klein: «Volem oferir la millor proposta per Cambrils i la pregunta és qui està disposat a acompanyar-nos»». reusdigital.cat, 20-04-2023. [Consulta: 24 octubre 2023].
* ↑ Cartañá, Jordi. «Oliver Klein vol renovar l'alcaldia el 2023» (en espanyol europeu), 04-05-2022. [Consulta: 24 octubre 2023].
* ↑ ACN. «Alfredo Clúa (PSC), nou alcalde de Cambrils i governarà amb ERC, Junts i En Comú Podem», 07-07-2023. [Consulta: 24 octubre 2023].
# Urm

Urm fou un antic districte a la regió de l'Azerbaidjan Iranià esmentat per al-Baladhuri, Ibn al-Fakih, Yaqut al-Hamawi i Ibn Khurradàdhbih. Aquest darrer situa la població d'Urm entre al-Badhdh (que estava a la riba d'un afluent de l'Araxes al nord d'Ardabil) i Balwankaradj. Encara que la situació exacta no es coneix els experts pensen que estava al Karadja Dagh, prop d'Ahar (Iran), avui a l'Azerbaidjan Iranià. Fou conquerit per Saïd ibn al-As, enviat a la conquesta de l'Azerbaidjan i que va atacar terres de Mukan i Gilan entre 650 i 655. Una part de la població civil es va refugiar de l'atac a Urm i Balwankaradj. El cap de la resistència a la zona fou penjat a la fortalesa de Badjarwan a 100 km al nord d'Ardabil.

## Referències

* ↑ Enciclopèdia de l'Islam, X, 966
# Lesnaia Dolina

Lesnaia Dolina (en rus: Лесная Долина) és un poble (un possiólok) de l'óblast d'Uliànovsk, a Rússia, que en el cens del 2010 tenia 89 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
* ↑ «Селения Симбирского уезда. III. Ключищенская волость.». web.archive.org, 10-10-2010. Arxivat de l'original el 2010-10-10. [Consulta: 30 octubre 2019].
* ↑ Край Ильича: Памят.места [Ульяновска и обл.]/Редкол.: Н. А. Кузминский, М. Х. Валкин, Г.Н, Фёдоров. — 2-е изд.-Саратов: Приволж. кн. изд-во (Ульян. отд-ние), 1985. — с. 303.
# Ehrlich

«Ehrlich» té aquests significats:
* Eric Ehrlich (1822-1899), crític musical i violinista.
* Candice Michelle Beckman-Ehrlich (º 1978), una actriu, model i lluitadora professional
* Eugen Ehrlich
* Paul Ehrlich (1854, Strehlen (Strzelin) – 1915, Bad Homburg), un bacteriòleg i professor universitari alemany
* Paul R(alph). Ehrlich (º 1932, Filadèlfia), un pioner del moviment ecologista
* Ricardo Ehrlich (º 1948, Montevideo), un bioquímic i polític uruguai
# Travel Air

Travel Air Manufacturing Company va ser una empresa fabricant d'aeronaus establerta a Wichita, Kansas, el gener de 1925 fundada per Clyde Cessna, Walter Beech, i Lloyd Stearman.
L'empresa inicialment construïa una sèrie de biplans de cabina oberta esportius i d'entrenament. Alguns dels aeroplans esportius fabricats per Travel Air van dominar els circuits de carreres durant diversos anys i eren més ràpids que qualsevol dels models que formaven part de l'exèrcit dels Estats Units.
Travel Air es va fusionar amb Curtiss-Wright Corporation l'agost de 1929. Curtiss-Wright va continuar fabricant alguns dels dissenys de Travel Air tot i que va canviar la denominació i el Model 4000 va passar a ser el 4, el 6000 el 6, etc.
El fundador Walter Beech va deixar l'empresa poc després què s'unís a Curtiss-Wright.

## Powder Puff Derby

L'agost de 1929 va tenir lloc la primera carrera aèria femenina, la Women's Air Derby, què també es va conèixer com a Powder Puff Derby. De les 20 participants, set volaven en Travel Air, entre elles la guanyadora Louise Thaden i Opal Kunz, qui va acabar en vuitena posició. Els altres cinc Travel Air van ser pilotats per Pancho Barnes, Claire Fahy, Marvel Crosson, Mary von Mack, i Blanche Noyes.
Una de les estranyes qualificacions de la carrera van ser que les aeronaus havien de tenir una potència de motor “apropiada per una dona”. A Opal Kunz li van dir què el seu Travel Air de 300 c.v. era massa ràpid per què una dona el pogués controlar i la van obligar a canviar la seva aeronau.”

## Llista d'aeronaus

* Travel Air 1000, inicialment anomenat model A
* Travel Air 2000, inicialment anomenat model B
* Travel Air 3000, inicialment anomenat model BH
* Travel Air 4000, inicialment anomenat model BW
* Travel Air 5000, monoplà de carreres
* Travel Air 6000, monoplà
* Travel Air 7000, inicialment anomenat model CW
* Travel Air 8000, 4000-CAM redissenyat
* Travel Air 9000, 4000-SH redissenyat
* Travel Air 10, monoplà de cabina petita basat en el 6000
* Travel Air 11 desenvolupat a partir del D-2000.
* Travel Air Type R Mystery Ship
* Curtiss-Wright CW-12 Sport Trainer
* El número 13 es va saltar.
* Curtiss-Wright CW-14 Osprey
* Curtiss-Wright CW-15 Sedan (un 6/6000 millorat)
* Curtiss- Wright CW-16

## Referències

* ↑ «Travel Air to Merge With Curtiss-Wright», 07-08-1929. [Consulta: 6 juny 2013].
* ↑ “Travel Air Speedwing.” Flight Journal. January–February 1998. No pagination given.
# GNT

GNT té els següents significats:
* Govern Nacional de Transició, òrgan de govern de Somàlia establert per la Conferència Nacional de Pau de Somàlia
* Globosat News Television, cadena de televisió per satèl·lit del Brasil
* Geschwindigkeitsüberwachung Neigetechnik, sistema d'alarma automàtic usat pel tren pendular a Alemanya
# Transfiguració

«Transfiguració» té aquests significats:
* Religió:
** Transfiguració (religió)
** Transfiguració de Jesús, esdeveniment narrat en els evangelis sinòptics de Mateu, Marc i Lluc.
* Art: La transfiguració (Rafael), pintura de l'artista renaixentista Rafael Sanzio.
* Edificis:
** Església de la Transfiguració, església franciscana.
** Església de la Transfiguració del Senyor de les Useres, temple catòlic del segle xvii al municipi valencià de les Useres (l'Alcalatén).
** Monestir de Santa Caterina del Sinaí o Monestir de la Transfiguració.
* Assignatures de Hogwarts#Transfiguració